stanford-oval/wikipedia huggingface dataset:
ויל מלור
ביוגרפיה

מלור נולד בברדבורי שבמנצ'סטר רבתי.
ב-1990 זכה להכרה כשהופיע בתפקיד בן רולינגסון בתוכנית הטלוויזיה לילדים "Children's Ward". ב-1995 הצטרף לצוות שחקני אופרת הסבון "הוליאוקס" בה שיחק בתפקיד ג'יימס "ג'מבו" בולטון עד ל-1998. בפרק ספיישל חג המולד של "הוליאוקס" הופיע שוב בתפקיד קמע בדמות ג'מבו. מלור הוציא גרסת כיסוי לשירו של ליאו סאייר "When I Need You", שהגיע למקום החמישי במצעד הסינגלים הבריטי. אחר כך הוציא סינגל נוסף בשם "No Matter What I Do" שהגיע למקום ה-23. מלור הופיע בווידאו קליפ של להקת בויזון "When the Going Gets Tough" עבור הקומיק ריליף.
בהמשך שיחק מלור בתפקיד גרג בסרט הטלוויזיה "Is Harry on the Boat?". מ-2001 עד 2003 גילם את ג'ק וינסנט בסדרה "חדר מיון". בין 2001 ל-2011 כיכב בתפקיד גז וילקינסון בסדרה הקומית "שתי בירות וחבילת צ'יפס". מלור כיכב בתפקיד "ברמפוט" בדרמה "מיונים" על עובדי הדואר, ושיחק בדמות בלש המשטרה ג'ד גריפית'ס בעונה השנייה של הסדרה "Murder Investigation Team".
ב-2004 דיבב מלור את ג'ורג'י הכלב בסדרה "Barking!" של CITV. הוא גילם את טום בעונה השנייה של הסדרה "The Street". מלור זכה במקום הראשון בעונה הראשונה של תחרות השירה "Comic Relief Does Fame Academy" משנת 2003. ב-20 במאי 2007 החל להופיע באופרת הסבון "איסטאנדרס", בתפקיד וורן סטאמפ, סוכן מכירות רודף נשים.
מלור כיכב בתפקיד אורח בסדרת הפנטזיה של ה-BBC "מרלין". באוקטובר 2008 שיחק בתפקיד האסיר בסרט התיעודי "The Prisoner" אודות החיים בכלא. הוא גילם את כריס במותחן האימה הבריטי "The Reeds". מלור הופיע בערוץ הטלוויזיה לילדים CBeebies שם קרא ספרים בפני הקהל. ב-2011 כיכב בקומדיה "White Van Man" של ערוץ BBC Three, ובסדרת הדרמה "דרך ווטרלו" של ערוץ BBC One.
בשנים 2011 ו-2012 גילם מלור את ליאם פלין בקומדיה "In with the Flynns" של BBC One. הוא כיכב בתפקיד אורח בפרק האחרון של הסדרה הקומית "Mongrels". ב-2013 שיחק בתפקיד סטיב קונולי בדרמה הבלשית של רשת ITV "ברודצ'רץ'". ב-2014 החל להופיע בסדרת הדרמה של קיי מלור "במועדון" של ערוץ BBC One.
ביוגרפיה > חיים אישיים

ב-1999 פגש מלור את הרקדנית מישל מקסווין כשהשניים כיכבו יחד במחזמר "Oh, What a Night". הם התחתנו ב-2007, ונולדו להם שני ילדים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1990 |  | Children's Ward | בן רולינגסון | סדרת טלוויזיה (5 פרקים) |
| 1995–1998, 2004 | הוליאוקס | Hollyoaks | ג'יימס "ג'מבו" בולטון | סדרת טלוויזיה (73 פרקים) |
| 2001–2003 | חדר מיון | Casualty | ג'ק וינסנט | סדרת טלוויזיה (72 פרקים) |
| 2001–2011 |  | Two Pints of Lager and a Packet of Crisps | גז וילקינסון | סדרת טלוויזיה (79 פרקים) |
| 2004–2006 |  | Barking! | ג'ורג'י (דיבוב) | סדרת טלוויזיה (20 פרקים) |
| 2006 | מיונים | Sorted | ברמפוט |  |
| 2007 | הרחוב | The Street | טום | בפרק "Demolition" |
| 2008 | מרלין | Merlin | האביר וליאנט |  |
| 2008 |  | The Prisoner | בתפקיד עצמו |  |
| 2008 |  | Miss Conception | בריאן |  |
| 2009 | מיס מארפל | Agatha Christie's Marple | מרטין וודי / ראלף קולינס | בפרק "Nemesis" |
| 2011 | דרך ווטרלו | Waterloo Road | דן הרגרוב | סדרת טלוויזיה (פרק אחד) |
| 2011–2012 |  | White Van Man | אולי קארי | סדרת טלוויזיה |
| 2011–2012 |  | In with the Flynns | ליאם פלין | סדרת טלוויזיה |
| 2013 | ברודצ'רץ' | Broadchurch | סטיב קונלי | סדרת טלוויזיה |
| 2013 |  | Dates | דייוויד | סדרת טלוויזיה (3 פרקים) |
| 2014– | במועדון | In the Club |  | סדרת טלוויזיה |
| 2015 |  | Death in Paradise | קארל סלייטר |  |
| 2015 | החבר'ה מהלשכה | The Job Lot | גרג | סדרת טלוויזיה (פרק אחד) |
| 2018-2015 | בלי לפגוע | No Offence | הבלש ספייק טאנר | תפקיד ראשי (3 עונות); 21 פרקים |
| 2016 | שחיתות | Line of Duty | השוטר רוד קנדי | סדרת טלוויזיה; 2 פרקים |
| 2024 |  | Mr Bates vs The Post Office | לי קאסלטון | מיני-סדרה |
הערות שוליים

↑  "Will Mellor's 'White Van Man' lands second series". Alex Fletcher. 26 במאי 2011. נבדק ב-6 ביולי 2011. {{cite web}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 360. ISBN 1-904994-10-5.
↑  "Mellor wins Fame Academy". 15 במרץ 2003. נבדק ב-6 ביולי 2011. {{cite web}}:  (עזרה)
↑  "Horrorfest '10: After Dark Heading Deep Into 'The Reeds' -". bloody-disgusting.com.
↑  "BBC One – Waterloo Road, Series 6, Episode 18". BBC. 23 במרץ 2011. נבדק ב-16 באפריל 2012. {{cite web}}:  (עזרה)
↑  "BBC One Cancels Comedy Series 'In with the Flynns'". TV Wise. 30 באוקטובר 2012. נבדק ב-18 בספטמבר 2013. {{cite news}}:  (עזרה)
↑  "WILL MELLOR ON MARRIAGE". 18 בנובמבר 2007. {{cite web}}:  (עזרה)
| --- | --- |
בקרת זהויות :  GND: 1061493393  LCCN: no2013023391  MusicBrainz: ca39e0fb-6bb4-47b0-956a-4ca430420bc2  VIAF: 296453105   WorldCat (עם VIAF): 296453105
הפורום העסקי איחוד האמירויות - ישראל

הפורום העסקי איחוד האמירויות - ישראל (באנגלית: UAE - Israel Business Council) היא עמותה בה חברים למעלה מ-3,000 עסקים, יזמים, אנשי מקצוע ואנשי עסקים מאיחוד האמירויות הערביות וישראל. מטרת העמותה היא לעודד סחר ושיתוף פעולה בין שתי המדינות.
העמותה הוקם ביוני 2020 ופעלה באופן חסוי לזמן מה. מקימי העמותה היו סגנית ראש עיריית ירושלים, פלר חסן-נחום, מנהלת ההשקעות הבריטית-ישראלית, ג'סטין זוורלינג, איש העסקים האמירתי, ת'אני שיראוי, יועץ ההון האמריקאי-ישראלי, דוריאן ברק וכן אישים נוספים. קיומה של העמותה נחשף בספטמבר 2020 מספר שבועות לאחר ההכרזה על כינון יחסים דיפלומטיים מלאיים בין ישראל לאיחוד האמירויות וכן מספר שבועות לפני חתימת הסכם הנרמול בין המדינות.
מנהלי ומייסדי העמותה

אישים רבים היו מעורבים צורה מסוימת בהקמת הארגון, החל מאנשי עסקים במגזר הציבורי, מנהיגי ציבור ועוד. רוב המייסדים מחזיקים באזרחות כפלות, כך למשל סגנית ראש עיריית ירושלים, פלר חסן-נחום מחזיקה באזרחות ישראל ובאזרחות בריטית, יועץ ההון דוריאן ברק גם הוא מחזיק אזרחות ישראלית אך לצידה אזרחות אמריקאית, מנהלת ההשקעות הבריטית-ישראלית, ג'סטין זוורלינג מחזיקה גם היא באזרחות ישראלית ואזרחות בריטית. לצידם נמצאים גם אנשי עסקים שמחזיקים באזרחות ספיצפית, חמדאן אל קינדי למשל מחזיק באזרחות אמירתית, כמוהו מחזיקה גם מאי אלבאדי באזרחות אמירתית בלבד.
עיסוקי העמותה

מטרת העמותה היא לבנות מערכות יחסים בין אמירתים לישראלים ולפתח שיתופי פעולה בין המדינות בתחומי הטכנולוגיה, רפואה, חקלאות, אנרגיה, תיירות, תחבורה וכלכלה.
בראיון שנתת לתקשורת הישראלית חסן-נחום נאמר כי המועצה העסקית פועלת להקמת מעיין "סיקלון וואדי" במזרח ירושלים, שמטרתו לשפר את איכות החיים במזרח ירושלים ולהקים מקומות עבודה חדשים בעיר לתושביה ולכלל תושבי האזור.
פורום המדיניות של המפרץ הפרסי-ישראל

פורום המדיניות של המפרץ הפרסי וישראלי הוקם במסגרת שיתוף פעולה של העמותה עם מרכז משה דיין לחקר המזרח התיכון ואפריקה שיושב באוניברסיטת תל אביב. הפורום כולל מספר אקדמאים, יועצים פוליטיים ואנשי עסקים מאיחוד האמירויות הערביות, בחריין, ערב הסעודית וישראל.
פורום הנשים של המפרץ הפרסי-ישראל

פורום הנשים של העמותה, הוקם על ידי פלר-חסן נחום וג'סטין זוורלינג, מטרת הפורום הוא ליצור דו-שיח משותף בין הנשים מהמדינות בתחומי תרבות, עסקים, בריאות ותקשורת.
ב-9 באוקטובר 2020 חסן-נחום, דפנה ריצ'מונד-ברק וכן מיכל דיבון (כולן נשים ישראליות כאמור) נפגשו עם קבוצת נשים אמירתיות בדובאי, מפגש זה היה הראשון בסדרת מפגשים שנערכה בין הנשים.
הערות שוליים

↑  "Home". UAE-Israel Business Council (באנגלית אמריקאית). נבדק ב-2020-12-18.
↑  אלדד בק, פירות השלום: הפורום העסקי "איחוד האמירויות-ישראל" יוצא לדרך, באתר ישראל היום, 26 באוגוסט 2020
↑  "Israeli official: Arab East Jerusalem can become regional tech R&D hub". gulfnews.com (באנגלית). נבדק ב-2020-12-18.
↑  "UAE-Israel Business Council invites UAE, Bahrain businessmen to Jerusalem". The Jerusalem Post | JPost.com (באנגלית אמריקאית). נבדק ב-2020-12-18.
↑  News, Bloomberg (2020-10-13). "Top Jerusalem Official Sees UAE Ties Benefiting Her City - BNN Bloomberg". BNN. נבדק ב-2020-12-18.
↑  Staff Reporter. "Dubai conference to highlight UAE-Israel peace accord". Khaleej Times (באנגלית). נבדק ב-2020-12-18.
↑  Freelance, Motivate (2020-11-04). "Exclusive: UAE-Israel Business Council co-founders on what comes next after the peace deal". Gulf Business (באנגלית אמריקאית). נבדק ב-2020-12-18.
↑  מפירות הסכם השלום: הפורום העסקי הישראלי–אמירתי הוקם בירושלים, באתר ערוץ 20
↑  "The Gulf-Israel Policy Forum". Moshe Dayan Center for Middle Eastern and African Studies (באנגלית). נבדק ב-2021-01-07.
↑  MENAFN. "UAE- Building the bridges to Gulf women's hearts". menafn.com. נבדק ב-2021-01-09.
↑  "First Face-to-Face Forum between Gulf, Israeli Women a Hit". The Media Line (באנגלית אמריקאית). 2020-10-19. נבדק ב-2020-12-18.
↑  "Emirati and Israeli women meet in Dubai - Middle East". Israel National News (באנגלית). נבדק ב-2020-12-18.
↑  "Emiratis, Israelis meet in Dubai as part of women's forum event". Arab News (באנגלית). 2020-10-09. נבדק ב-2020-12-18.
ויל מריק

| --- | --- |
אין תמונה חופשית
 לידה:  9 באפריל 1993 (בן 31) לדבורי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  The Downs, Malvern College Prep School  Dean Close School 
 פרופיל ב-IMDb
 
ויליאם צ'ארלס מריק (באנגלית: William Charles Merrick; נולד ב-9 באפריל 1993) הוא שחקן תיאטרון וטלוויזיה אנגלי. הופעת הבכורה שלו הייתה בדור השלישי של הסדרה זוכת הבאפט"א "סקינס" של ערוץ E4, בה גילם את הדמות אלו קריבי.
ביוגרפיה

מריק נולד בלדבורי שבהרפורדשייר. הוא הצעיר במשפחה בת שני ילדים.
כחבר בתיאטרון Close up שיחק מריק בפסטיבל הפרינג' של אדינבורו בשנים 2010 ו-2011 בהפקות של "נערי ההיסטוריה" בתפקיד פוזנר, ובתפקיד צ'ארלי במחזה "מותו של סוכן" מאת ארתור מילר. בפסטיבל הפרינג' של 2012 ו-2013 כיכב מריק עם להקת תיאטרון בשם No Prophet, ושיחק במחזה "Punk Rock" בהפקת סיימון סטיבנס, ובמחזה "Boys" מאת אלה היקסון.
ב-2011 הופיע מריק לראשונה בטלוויזיה בדרמת הנעורים "סקינס" של ערוץ E4, בתפקיד אלו קריבי. הוא נבחן בתחילה על התפקיד של ריץ' הרדבק, אבל בסיום התהליך לוהק לתפקיד אלו. הוא תיאר את הדמות כ"אדם אוהב, בחור מאוד פתוח, חיובי ונלהב".
בפברואר 2012 זכה מריק בפרס RTS לשחקן הטוב ביותר כשהתחרה בדקוטה בלו ריצ'רדס, שכיכבה אף היא בסדרה "סקינס". על תפקיד אלו קריבי היה מועמד גם לפרס השחקן הטוב ביותר של TV Choice לשנת 2012.
במאי 2012 השתתף מריק בפרק בסיטקום "In with the Flynns" של ערוץ BBC One, בו שיחק בתפקיד "דין". באותה שנה גילם את "ג'יי" בסרט הקולנוע "כל הזמן שבעולם" של ריצ'רד קרטיס לצדם של רייצ'ל מקאדמס ודונל גליסון.
ב-2013 הופיע מריק בפרק "Nightmare in Silver" מתוך סדרת המדע בדיוני "דוקטור הו". עוד כיכב מריק בפרק בסדרה "Coming Up", ששודר ביולי 2013 בערוץ 4, והופיע בתפקיד אורח בסדרה "אטלנטיס" של BBC One. ב-2016 שיחק מריק בתפקיד ראסל, שוליית הקצב בדרמה "Brief Encounters". בסדרה "פולדארק" הופיע מריק בתפקיד ארתור סולווי.
ב-2019 כיכב מריק בתפקיד "ניקי" בסדרה הקומית "מפוקסלים" לצדה של אלכסה דייוויס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2011–2012 | סקינס | Skins | אלו קריבי | סדרה של E4 (17 פרקים) זכייה בפרס RTS לשחקן הטוב ביותר מועמדות לפרס TV Choice לשחקן הטוב ביותר |
| 2012 |  | In with the Flynns | דין | בפרק "Frozen Assets" |
| 2013 | כל הזמן שבעולם | About Time | ג'יי | בבימויו של ריצ'רד קרטיס |
| 2013 | דוקטור הו | Doctor Who | בריינס | בפרק "Nightmare in Silver" |
| 2013 |  | Coming Up | טום | סדרה של ערוץ 4 בפרק "Burger Van Champion" |
| 2013 | אטלנטיס | Atlantis | ארקס | בפרק "The Furies" |
| 2015 |  | Count Arthur Strong | ג'רמי | בפרק "The Day The Clocks Went Back" |
| 2016 |  | Brief Encounters | ראסל | סדרת טלוויזיה (6 פרקים) |
| 2016 |  | The Rack Pack | סטיב דייוויס | סדרת טלוויזיה (פרק אחד) |
| 2017 | פולדארק | Poldark | ארתור סולוויי | סדרת טלוויזיה (2 פרקים) |
| 2017 |  | Modern Life Is Rubbish | אולי |  |
| 2019–2021 | מפוקסלים | Dead Pixels | ניקי | סדרת טלוויזיה; 12 פרקים; (2 עונות) |
| 2021 | סיפור אימה קלאסי | A Classic Horror Story | מארק |  |
| 2023 | סילו (אנ') | Silo | דני | 2 פרקים |
| 2023 | הגופה | Bodies | ביירן | 3 פרקים |
| 2024 | ליידי ג'יין שלי (אנ') | My Lady Jane | אוון | 3 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | אילוף הסוררת | The Taming of the Shrew | גרומיו | תיאטרון Close Up |
| 2009 | אמדאוס | Amadeus | ונטיצ'לו | תיאטרון Close Up |
| 2010 | המלט | Hamlet | פולוניוס | תיאטרון Close Up |
| 2010 | נערי ההיסטוריה | The History Boys | פוזנר | פסטיבל הפרינג' של אדינבורו |
| 2011 | מותו של סוכן | Death of a Salesman | צ'ארלי | פסטיבל הפרינג' של אדינבורו |
| 2012 |  | Punk Rock | ויליאם קרלייל | פסטיבל הפרינג' של אדינבורו |
| 2013 |  | Boys | בני | פסטיבל הפרינג' של אדינבורו תיאטרון ארקולה |
| 2013–2014 | ונדי ופיטר פן | Wendy & Peter Pan | סלייטלי | הלהקה השייקספירית המלכותית |
| 2014–2015 | מרלין | Merlin | מרלין | Royal & Derngate |
הערות שוליים

↑  Births, Marriages & Deaths Index of England and Wales, 1916–2005
↑  Meet the Skins Will Merrick
↑  Will Merrick throws party to mark debut in Skins
↑  Death of a salesman
↑  "Punk Rock, Edimburgh Festival Guide". edinburghfestival. נבדק ב-17 ביוני 2012. {{cite web}}:  (עזרה)
↑  "Will Merrick ('Skins') interview". cultbox. 1 במרץ 2011. נבדק ב-14 במאי 2012. {{cite web}}:  (עזרה)
↑  RTS Bristol Best Actor Will Merrick
↑  "Will Merrick Credits". unitedagents. נבדק ב-31 אוג' 2012. {{cite web}}:  (עזרה)
↑  Lazarus, Susanna (6 בדצמבר 2012). "Skins actor Will Merrick appeared in Doctor Who". Radio Times. נבדק ב-8 בדצמבר 2012. {{cite web}}:  (עזרה)
↑  Jeffery, Morgan (16 נוב' 2013). "'Atlantis' episode 8 review: Blood ties and past lies". Digital Spy. נבדק ב-1 דצמ' 2013. {{cite web}}:  (עזרה)
| --- | --- |
בקרת זהויות :  LCCN: no2018163197  VIAF: 7030154441753635460000   WorldCat (עם VIAF): 7030154441753635460000
הפורצים (אוניית מעפילים)

| --- | --- |
 ארגון:  המוסד לעלייה ב'
 קורות ההפלגה
 מפקד האונייה:  שלום דוליצקי
 גדעוני:  בנימין (גפן) גפנר ומרגה גורן
 נתוני האונייה
 מספנה:  ברסט, צרפת
 הושקה:  1927
 שם קודם:  מריה אניק (Maria Anick)
 תאריך רכישה:  (נחכרה)
 אורך:  28 מטר
 רוחב:  7 מטר
 מהירות:  8 קשר
 
מסלול ההפלגה של "הפורצים"
הפורצים הייתה אוניית מעפילים שארגן המוסד לעלייה ב'.
תולדותיה

שמה המקורי היה מארי אניק (Marie Annick). היא נבנתה כאוניית משא מעץ בעלת מפרשים, בעלת מנוע דיזל צרפתי 8 צילינדרים, ו-100 כוח סוס.
תולדותיה > רכישה והכנה להפלגת העפלה

נרכשה על ידי המוסד לעלייה ב' בצרפת, באמצעות מתווך צרפתי, שביצע את הרכישה בשם רב החובל וייל, בחוף מילפרנס בין ניס למרסיי. היא הועברה ממילפרנס למרסיי ומשם לקורסיקה.
להפלגת ההעפלה הוכנו דרגשי עץ ל-156 נפש. המטבח הותקן בצריף שנבנה על הסיפון ונבנו שני בתי שימוש. עבודות הבנייה הושלמו במפרץ קטן, שני מיל צפונית-מערבית לבנדול (אנ') בצרפת. האנייה צוידה בסירת גומי ל-30 נפש וסירת עץ קטנה.
צוות המלווים כלל את שלום דוליצקי איש הפלי"ם, ששימש כמפקד האונייה, יוסף (שחר) שוורצמן וטוסקה נפתלי. הגדעונים היו בנימין (גפן) גפנר ומרגה גורן. לרשותם עמדו שני מקלטים, שני משדרים וגנרטור. רב החובל היה ימאי צרפתי ולצדו שמונה מלחים, ארבעה מהם: גלקין זאב, גלקין ברוך, מילשטיין הלל ובן-מנשה יוסף היו ארגנטינאים צעירים שהחליטו לעלות לארץ. הם יצאו מבואנוס איירס בספטמבר 1947, "כ"ג מלחים", הגיעו לצרפת, גויסו לפלי"ם, והצטרפו ל"הפורצים", וביפו ירדו עם המעפילים.
העמסת המעפילים נעשתה בבנדול שבדרום צרפת, בחשאי וללא שיתוף השלטונות. המעפילים הגיעו מפולין ורומניה. הם הלכו ברגל ממחנה הכשרה אל החוף. ועלו לסיפון האנייה בעזרת סירות גומי ששטו מהחוף אל האנייה.
תולדותיה > ההפלגה

ב-22 בנובמבר 1947, ביום ההפלגה מבסטיה, התקבלה ההוראה להשיט את האנייה למרסיי ולקבל שם דלק נוסף ממבריח, ובאותו לילה להגיע לחוף ליד בנדול כדי לקחת את המעפילים. האונייה הגיעה וקיבלה שלושה טון דלק נוספים. לאחר העמסת המעפילים באותו לילה, יצאה האונייה בחשאי ללא תקלות.
האונייה שייטה מבנדול בדרום צרפת בנתיב המתוכנן: דרך החוף המערבי של קורסיקה, מצר בוניפאצ'יו בין קורסיקה לסרדיניה, מצפון לסיציליה למצר מסינה, כף גלן, האי צ'ריגו (קיתירה (אנ')), כף סידרוס בצפון מזרח כרתים, דרומה לאלכסנדריה, פורט סעיד, עזה, חוף הרצליה.
לאחר ההפלגה מבנדול, הודיעו לאונייה לאסוף מעפילים מצפון אפריקה שהגיעו בהחלוץ, אונייה אחרת. ההעברה הייתה בלילה מול מפרץ דה פורט. הועברו 44 איש עם רופא ומלווה מאונייה בשם "החלוץ", אשר ברחה ממדלינה בחוף אלג'יריה, לאחר שנתגלתה שם על ידי השלטונות ומנועיה היו מקולקלים. בסך הכל הפליגו על סיפונה 167 מעפילים.
המעפילים קיבלו ההודעה על החלטת האו"ם בכ"ט בנובמבר באונייה במהלך ההפלגה.
תולדותיה > העימות עם הבריטים

בקרבת פורט סעיד התקרבה אל הספינה משחתת בריטית. הבריטים שאלו ליעד ההפלגה, הגדעוני בני גפן אותת להם בפנס: "אנו באים מאלכסנדריה ומפליגים לפורט סעיד". הספינה הניפה דגל טורקי.
המשחתת המשיכה לעקוב כ-40 דקות. ליד ריכוז הספינות הממתינות למעבר בתעלת סואץ הצליחה האונייה להתחמק ולהסתתר מאחורי מכלית, והמשחתת הבריטית הסתלקה.
הוחלט לנסות ולהתחמק עד כמה שאפשר ממגע עם הבריטים, ועל כן נעשו מספר פעולות להסוואה: מסלול השיט נקבע מכרתים לאלכסנדריה, ובערב לפורט סעיד. בלילה יש לשוט לעזה ובשעות היום לחזור לפורט סעיד בעזרת המפרשים. בלילה למחרת יש להגיע לנקודת ההורדה. ההוראות היו להתחזות לאוניית משא או אוניית דיג. המעפילים הסתתרו בבטן הספינה.
לקראת ההגעה לחופי הארץ, צבעו את הספינה באדום, הניפו דגל טורקי ושטו קרוב לחוף המצרי.
האונייה אכן הפליגה בשעות היום לפורט סעיד ללא מנוע פעיל ובלילה חזרו לכיוון אלכסנדריה. ביום שלמחרת שוב שינו כיוון לפורט סעיד.
פרט לפגישה עם המשחתת לא היה עימות נוסף.
לאחר שהמשחתת הסתלקה, שינתה האונייה כיוון לעזה, משם לנקודת ההורדה בחוף יד מרדכי, אך נתקבלה הוראה לשנות את המקום לחוף תל אביב, ליד שפך הירקון. סירות של פלי"מניקים מפלוגה שהייתה באותו זמן ביגור, הורידו את המעפילים, וב-4 בדצמבר בשעה 04:00 לערך התבצעה ההורדה. המעפילים פוזרו בבתים בתל אביב.
הבריטים לא ידעו על הגעתה של הספינה ולא היו במקום. המלווים חזרו באונייה לאירופה.
העיתונות העברית חשפה את הצלחת המבצע. הבריטים קיזזו את מספר המעפילים מאשרות הכניסה ארצה.
לאחר הכרזת המדינה חזרה האונייה לישראל כשעל סיפונה 139 מגויסים לצה"ל (גיוס חוץ לארץ).
לקריאה נוספת

נחום בוגנר, ספינות המרי: ההעפלה 1948-1945, תל אביב: משרד הביטחון – ההוצאה לאור; המרכז לתולדות כוח המגן ה"הגנה", תשנ"ג-1993, עמ' 305–308.
הר הוד

| --- | --- |
הר הוד
הר הוד
 מידע כללי
 סוג הר:  הר געש
 על שם:  Samuel Hood, 1st Viscount Hood 
 גובה:  3,429 מטר
 מדינה:  ארצות הברית 
 מיקום:  מדינת אורגון, ארצות הברית
 רכס הרים:  רכס קסקייד
 מספר הר געש:  -1202-01
 התפרצות אחרונה:  1790
 העפלה ראשונה:  11 ביולי 1857
 קואורדינטות:  45°22′24.43″N 121°41′44.27″W﻿ / ﻿45.3734528°N 121.6956306°W﻿ / 45.3734528; -121.6956306
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר הוד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר הוד(למפת אורגון רגילה) סיילם פורטלנד יוג'ין גרשם בנד מדפורד ספרינגפילד וושינגטון א י י ד ה ו  נבדה קליפורניה ה א ו. ה ש ק ט הר הוד(למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד וושינגטון א י י ד ה ו  נבדה קליפורניה ה א ו. ה ש ק ט הר הוד
 
הר הוּד (באנגלית: Mount Hood) הוא הר געש שכבתי הנחשב רדום במדינת אורגון, ארצות הברית.
גאוגרפיה

הר הוד הוא ההר הגבוה ביותר במדינת אורגון והרביעי בגובהו ברכס קסקייד, והוא מתנשא לגובה של כ-3,429 מטרים. את ההר גילה הקצין הבריטי ויליאם רוברט ברוטון (William Robert Broughton), סגנו של ג'ורג' ונקובר, ב-29 באוקטובר 1792, וקרא לו על שם האדמירל הבריטי סמיואל הוד (Samuel Hood).
על אף שהר הוד נחשב רדום, על פי הערכת סוכנות הסקר הגאולוגי של ארצות הברית, הוא נחשב בעל פוטנציאל להיות פעיל, עם סיכוי של שלושה עד שבעה אחוזים להתפרץ בשלושים השנים הקרובות. הערכה זו לסיכויי ההתפרצות היא הגבוהה ביותר מבין הרי הגעש באורגון.
הוד בעל כיפת קרח תמידית וממנו יוצאים שנים-עשר קרחונים. ההר ידוע באזורי הסקי הנרחבים והפופולריים שלו.
להר מספר לועות, מהן נשפכו זרמי לבה בעבר. לפי מחקרים גאולוגיים, התפרץ ההר ארבע פעמים, כאשר לפחות שלוש מהן אירעו מאז המאה ה-3 לספירה, והאחרונה ב-1781. בהר התרחשו גם פעילויות געשיות משניות שאינן התפרצות, האחרונה בהן ב-1907. אף שההר מוגדר הר געש רדום, מתחוללות בו עדיין רעידות אדמה (האחרונה התרחשה ב-2002), ותופעות געשיות המתבטאות בנביעה של מים חמים, פליטת גזים וריחות.
הערות שוליים

↑  אתר Global Volcanism Program
↑  
Scott, W.E.; Pierson, T.C.; Schilling, S.P.; Costa, J.E.; Gardner, C.A.; Vallance, J.W.; Major, J.J. (1997). "Volcano Hazards in the Mount Hood Region, Oregon". Open-File Report 97-89. U.S. Geological Survey, Cascades Volcano Observatory. אורכב מ-המקור ב-2008-12-02.
| --- | --- |
בקרת זהויות :  NLI: 987007565309305171  GND: 4397894-0  LCCN: sh85061891  NARA: 10038397  VIAF: 242718664   WorldCat (עם VIAF): 242718664 
ערך זה הוא קצרמרבנושא גאוגרפיה של ארצות הברית ובנושא הרים. אתם מוזמנים לתרום לוויקיפדיה ו.
חלקו הצפוני של הר הוד מן האוויר. באופק נראה הר ג'פרסון - ההר השני בגובהו במדינת אורגון.
הסולם הבין-לאומי לאירוע אטומי ורדיולוגי

הסולם הבין-לאומי לאירוע אטומי ורדיולוגי (באנגלית: International Nuclear and Radiological Event Scale; ראשי תיבות INES) נקבע בשנת 1990 על ידי הסוכנות הבין-לאומית לאנרגיה אטומית במטרה לאפשר דיווח מיידי באשר להיבטים הבטיחותיים הכרוכים בתאונות בחומרים בקיעים.
הסולם הבינלאומי לאירוע אטומי ורדיולוגי הוא סקאלה לוגריתמית, בדומה לסולם מגניטודה לפי מומנט המשמש לקביעת חוזקן של רעידות אדמה. עליית דרגה אחת בסולם חמורה פי עשרה מחומרת דרגה אחת נמוכה ממנה. שלא בדומה לרעידות אדמה, שם ניתן לכמת את עוצמת הרעידה באמצעות מיכשור מדידה, דרגת החומרה של אסון מעשה ידי אדם כמו תאונה גרעינית, נתון יותר לפרשנות אנושית. כתוצאה מן הקושי לפרש, הסולם הבינלאומי לאירוע אטומי נקבע פרק זמן משמעותי לאחר קרות האירוע. לכן, סולם זה ישים במידה מוגבלת ככלי לגיוס סיוע לאזור אסון.
הדירוג לפי הסולם אינו נקבע בידי גורם תקינה מרכזי, אלא על ידי גורמים שונים על פי מדריך רשמי שפורסם על ידי הסוכנות הבינלאומית לאנרגיה אטומית. באירועי תקלה גרעינית בולטים הדירוג נקבע לעיתים על ידי מפעיל הכור הגרעיני, על ידי גוף לאומי ממשלתי רשמי, ולעיתים אף על ידי מוסדות מדעיים, רשויות בינלאומיות, או מומחים אחרים. לכן, לעיתים קיימת חוסר עקביות בין גורמים שונים באשר לדרגת האירוע בסולם.
בסולם הוגדרו מספר קריטריונים ומדדים כדי לקדם דיווח עקבי לאירועי תקלה גרעינית. קיימות שבע דרגות מעל האפס בסולם הבינלאומי לאירוע אטומי ורדיולוגי: שלוש הדרגות הנמוכות מוגדרות כ"אירועים", וארבע הדרגות הגבוהות כ"תאונות". קיימת אף דרגה 0.
– תאונה רבתי
– תאונה חמורה
– תאונה בעלת השפעות רחבות יותר
– תאונה בעלת השפעה מקומית
– אירוע חמור
– אירוע
– חריגה
– סטייה (חסרת משמעות בטיחותית)
אופן הדירוג

הדרגה בסולם נקבעת על פי הציון הגבוה ביותר מבין שלושה: השפעות על הסביבה מחוץ לאתר, השפעות בתוך האתר, ופגיעה בהגנה לעומק.
אופן הדירוג > דרגה 7: תאונה רבתי

אסון צ'רנוביל, ב-26 באפריל 1986. עליה חדה בטמפרטורת הכור במהלך ניסוי שמטרתו הייתה לבדוק את הפעולה במצב שבו אין אספקת חשמל לכור גרמה לייצר כמות אנרגיה הגדולה פי עשרה מכמות האנרגיה המיוצרת במצב רגיל. כתוצאה מכך הותכו מוטות הדלק ולחץ הקיטור עלה עד כדי כך שהוא גרם לפיצוץ. הפיצוץ ריסק את כיפת הכור ואת גג המבנה ולהתלקחות שרפה שפיזרה חומרים רדיואקטיביים לסביבה. 56 איש נספו באסון בימים הראשונים לאחר התרחשותו ו-9 ילדים נפטרו כתוצאה מסרטן בלוטת התריס, ישנן הערכות שבסופו של דבר יסתכמו המיתות בטרם עת כתוצאה מסרטן בכ-4,000. העיר צ'רנוביל (אוכלוסייתה מנתה 14,000 תושבים) ננטשה כמעט לחלוטין, העיר פריפיאט (49,400 תושבים) ננטשה לחלוטין, ונקבע שטח בלתי מאוכלס ברדיוס 30 ק"מ סביב הכור הפגוע. בנוסף, החומרים הרדיואקטיביים התפשטו בימים הראשונים 1600 ק״מ משם, ועד שהכור נסתם התפשטו במידה מועטה אפילו עד ארצות הברית.
האסון הגרעיני בפוקושימה, סדרת אירועים שהחלה ב-11 במרץ 2011, אשר דורגה בדרגה 7 בסולם ב-11 באפריל 2011 על ידי הסוכנות היפנית הממשלתית לבטיחות גרעינית. נזק רב שנגרם לאספקת כוח חירום ולמנגנוני בטיחות על ידי רעידת אדמה בסנדאי והצונאמי שבא בעקבותיה, הביאו להתחממות יתר ולדליפה מכורים באתר תחנת הכוח. התקלות בכל אחד מן הכורים דורגה בנפרד. מתוך שישה כורים באתר התחנה, שלושה דורגו בדרגה 5, אחד דורג בדרגה 3, והאירוע כולו דורג בדרגה 7. תושבים בסביבה הורחקו מן התחנה למרחק 20 ק"מ הומלץ על פינוי מרצון אף ממרחק 30 ק"מ.
אופן הדירוג > דרגה 6: תאונה חמורה

אסון קישטים במאיאק בברית המועצות ב-27 בספטמבר 1957. תקלה במערכת הקירור של הכור הביאה לפיצוץ לא גרעיני במתחם הגרעיני, בעוצמה של 70–80 טון טנ"ט (310 ג'ולים) שגרמה לפליטה אדירה של חומרים רדיואקטיביים. לא פורסמו דיווחים מדויקים על גודל האסון ועל פי הערכות כ-200 מתו כתוצאה מחולי שנגרם בשל הקרינה, 10,000 איש פונו מבתיהם ו-470,000 איש נחשפו לקרינה.
אופן הדירוג > דרגה 5: תאונה בעלת השפעות רחבות יותר

שרפת וינדסקייל בבריטניה, ב-10 באוקטובר 1957. במהלך שימוש במתווך גרפיט בכור גרעיני צבאי המקורר באוויר פרצה שרפה של גרפיט ודלק אורניום, במהלכה התפזר אבק חומר בקיע בסביבה.
תאונת אי שלושת המילין בפנסילבניה, ארצות הברית, ב-28 במרץ 1979. כשל במערכת הקירור המשנית של הכור הוביל לעומס החום ולהפסקת פעולת הטורבינה, הגנרטור, ולבסוף הכור. שרשרת תקלות נוספת הביאה להתכה חלקית של ליבת הכור, התפוצצות כיפת הכור כ-130 דקות לאחר הכשל הראשוני ולדליפת חומר בקיע למערכת. גזים רדיואקטיביים השתחררו לאטמוספירה.